stanford-oval/wikipedia huggingface dataset:
The Nights
הערות שוליים

| אביצ'י |
| --- | --- | --- |
| אלבומי אולפן | True‏ • Stories‏ • Tim |  |
| מיני-אלבומים | The Days / Nights‏ • Avīci (01)‎ |  |
| סינגלים | "My Feelings for You"‏ • "Seek Bromance"‏ • "Street Dancer"‏ • "Blessed"‏ • "Fade into Darkness"‏ • "Collide"‏ • "Levels"‏ • "Silhouettes"‏ • "Superlove"‏ • "Dancing in My Head"‏ • "I Could Be the One"‏ • "X You"‏ • "We Write the Story"‏ • "Wake Me Up"‏ • "You Make Me"‏ • "Hey Brother"‏ • "Addicted to You"‏ • "Lay Me Down"‏ • "The Days"‏ • "The Nights"‏ • "Waiting for Love"‏ • "For a Better Day"‏ • "Pure Grinding"‏ • "Broken Arrows"‏ • "Taste the Feeling"‏ • "Feeling Good"‏ • "Without You"‏ • "Lonely Together"‏ • "SOS"‏ • "Tough Love"‏ • "Heaven"‏ • "Forever Yours (Tribute)" |  |
| סיבובי הופעות | House for Hunger‏ • Stories World Tour |  |
| --- | --- |
בקרת זהויות :  MusicBrainz release group: c96925f0-00f6-4522-b1b4-ab50e2e6a432  MusicBrainz work: 55775d01-46fd-4ff3-b7ca-49a70841093a 
ערך זה הוא קצרמרבנושא שירים. אתם מוזמנים לתרום לוויקיפדיה ו.
אורי (נהר)

| --- | --- |

 מידע כללי
 שפך:  River Don (he) 
 מדינות באגן הניקוז:  הממלכה המאוחדת 
 
נהר אורי (בגאלית סקוטית: Uaraidh / Ùraidh) הוא נהר קטן בצפון מזרח סקוטלנד הממוקם באזור גאריוך במחוז אברדנשייר. מקורותיו קרובים לבנאצ'י, כ-25 מיילים מצפון-מערב לאברדין. הנהר עובר כ-15 מיילים לפני שהוא פוגש את נהר הדון בקצה הדרומי של אינברורי. יובלו העיקרי הוא נהר גאדי ברן. דייג סלמון ופורל מותרים בנהר.
שרות הסקר והמיפוי הממשלתי של בריטניה משתמש בשם "נהר אורי" ("River Urie") ואיות זה משמש לעיתים קרובות, אולי בגלל הקשר עם אינברורי (שבעצמו נכתב אינברורי עד המאה התשע-עשרה). האוכלוסייה המקומית מעדיפה בדרך כלל את האיות "אורי" ("Ury") המשמש בדרך כלל את מועצת אברדנשייר.
הערות שוליים

↑  "Inverurie Burgh Fishings". Fishing the Fly. Aberdeenshire.
↑  "Search for Balhalgardy". Streetmap.co.uk presentation of Ordnance Survey. Streetmap.
↑  Davidson, C.B. (24 באפריל 1866). "Burgh of Inverurie" (PDF). Edinburgh Gazette. p. 508. נבדק ב-23 בינואר 2019. {{cite news}}:  (עזרה)
↑  "Fishing. Trout and Salmon Fishing on the River Don". Aberdeenshire Council web site. אורכב מ-המקור ב-2 במרץ 2007. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אורי (נהר)".
אופיר האוזמן

| --- | --- |
אין תמונה חופשית
 לידה:  13 באפריל 1987 (בת 37) דליה, ישראל 
 מדינה:  ישראל ישראל
 השכלה:  המכללה האקדמית ספיר 
 מעסיק:  Ynet 
 קישורים חיצוניים
 טוויטר:  HauzmanOfir
 
אופיר האוזמן (נולדה ב-13 באפריל 1987) היא עיתונאית ישראלית. משמשת כעורכת וכתבת ב-ynet מאז שנת 2013, ומאז שנת 2024 עורכת את ערוץ המעורבות של האתר.
ביוגרפיה

האוזמן, נשואה ואמא לשניים, נולדה בקיבוץ דליה שברמת מנשה. בוגרת מחלקת התקשורת במכללת ספיר.
החלה את עבודתה ב-ynet ב-2013 כמתמחה במסגרת לימודיה במכללת ספיר, והשתלבה בערוץ הבריאות של האתר. כעבור כשנה מונתה לעורכת משנה של ערוץ האוכל ושימשה בתפקיד זה במשך כמה שנים.
בשנת 2020, עם פרוץ מגפת הקורונה, מונתה לממלאת מקום עורך ערוץ החופש של ynet במקום אסף רוזן שהועבר לתגבר את דסק החדשות. בשנת 2022 הצטרפה למדור הפרימיום של האתר ynet+ המפרסם כתבות מגזין, עומק ותחקירים בתשלום. בתחילת 2024 מונתה לעורכת ערוץ המעורבות.
הערות שוליים

↑  רותם שרון, הקיבוצניקית מהצפון, בוגרת המכללה בדרום, שהמגפה הזניקה אותה לעמדת עריכה בכירה, באתר ספירלה, ‏2023-01-16
אולימפיאדת השחמט 1970

| --- | --- |
 תאריך התחלה:  5 בספטמבר 1970 
 תאריך סיום:  27 בספטמבר 1970 
 עיר:  זיגן, גרמניה המערבית
 אתר:  Siegerlandhalle
 שופט ראשי:  Harry de Graaf (הולנד)
 קבוצות משתתפות:  60
 מס' משתתפים:  360 (מהם 35 רבי אמנים ו-66 אמנים בינלאומיים)
 מס' משחקים:  2280
 שיטה:  6 בתים ו-5 גמרים
 → 1968 1972 ← 
 
דף רישום המשחק של בובי פישר נגד מיגל ניידורף בסיבוב השלישי
אולימפיאדת השחמט ה-19 אורגנה על ידי פיד"ה וכללה תחרות פתוחה ומספר אירועים נוספים לקידום השחמט. היא התקיימה בזיגן, שבגרמניה, בין 5 בספטמבר ל-27 בספטמבר 1970.
תוצאות הגמר

| # | מדינה | שחקנים | נקודות |
| --- | --- | --- | --- |
| 1 | ברית המועצות ברית המועצות | בוריס ספסקי, טיגראן פטרוסיאן, ויקטור קורצ'נוי, לב פולוגייבסקי, וסילי סמיסלוב, יפים גלר | 27.5 |
| 2 | הונגריה הונגריה | לאיוש פורטיש, לבנטה לנגייל, אישטוון בילק, גיוזה פורינטוש, אישטוון צ'ום, זולטאן ריבלי | 26.5 |
| 3 | יוגוסלביה יוגוסלביה | סבטוזר גליגוריץ', בוריסלב איבקוב, מילן מטולוביץ', אלכסנדר מטנוביץ', ברונו פרמה, דרגולוב מיליץ' | 26 |
| 4 | ארצות הברית ארצות הברית | רוברט פישר, שמואל רשבסקי, לארי אוונס, פאל בנקו, ויליאם לומברדי, אדמר מדריס | 24.5 |
| 5 | צ'כוסלובקיה צ'כוסלובקיה | ולסטימיל הורט, מירוסלב פיליף, וולסטימיל יאנשה, יאן סמייקל, יוסף פריביל, פרנטישק בלטני | 23.5 |
| 6 | גרמניה גרמניה המערבית | וולפגנג אונציקר, לותר שמיד, קלאוס דרגה, הנס הכט, דיטר מורלוק, קלאוס קלונדט | 22 |
| 7 | בולגריה בולגריה | מילקו בובוצוב, גאורגי טרינגוב, ניקולה פדבסקי, לובן פופוב, איוון רדולוב, אטנס קולרוב | 21.5 |
| 8 | ארגנטינה ארגנטינה | מיגל ניידורף, אוסקר פנו, חוליו בולבוצ'אן, מיגל קוינטרוס, חורחה רובינטי, קרלוס חוארס | 21.5 |
| 9 |  גרמניה המזרחית | וולפגנג אולמן, מליך בורקהרד, היינץ ליבר, ארטור הניגס, לותר זין, פרידריך באומבך | 19 |
| 10 | רומניה רומניה | פלורין גאורגיו, ויקטור צ'וקלטיה, תאודור גיצסקו, אמיל אונגוריאנו, גאורגה מיטיטלו, עמנואל רייכר | 18.5 |
| 11 | קנדה קנדה |  | 17.5 |
| 12 | ספרד ספרד |  | 16 |
מדליות אישיות

|  | זהב | כסף | ארד |
| --- | --- | --- | --- |
| הלוח הראשון | בוריס ספסקי (ברית המועצות) 9.5 מ-12 (79.2%) | רוברט פישר (ארצות הברית) 10 מ-13 (76.9%) | בנט לארסן (דנמרק) 13 מ-17 (76.5%)(גמר ב') |
| הלוח השני | בוריסלב איבקוב (יוגוסלביה) 10 מ-13 (76.9%) | טודב אולמן (מונגוליה) 13.5 מ-18 (75%) (גמר ב'),  לותר שמיד (גרמניה המערבית) 9 מ-12 (75%) |  |
| הלוח השלישי | ויליאם הרטסטון (אנגליה) 12.5 מ-16 (78.1%) | מילן מטולוביץ' (יוגוסלביה) 13 מ-17 (76.5%) | ויקטור קורצ'נוי (ברית המועצות) 11 מ-15 (73.3%),  כריסטיאן לנדבק (הולנד) 11 מ-15 (73.3%) |
| הלוח הרביעי | אלכסנדר מטנוביץ' (יוגוסלביה) 10 מ-12(83.3%) | יאן סמייקל (צ'כוסלובקיה) 13 מ-17(76.5%) | לב פולוגייבסקי (ברית המועצות) 9 מ-12(75%) |
| לוח עתודה ראשון | ויליאם לומברדי (ארצות הברית) 11 מ-14 (78.6%) | אישטוון צ'ום  (הונגריה) 10.5 מ-14 (75%) | וסילי סמיסלוב (ברית המועצות) 8 מ-11 (72.7%) |
| לוח עתודה שני | סמואל אסטימו (הפיליפינים) 8 מ-10 (80%) (גמר ג') | אקרם קונצ'י (אלבניה) 7 מ-10 (70%) (גמר ד') | לייף אוגרד (נורווגיה) 7.5 מ-11 (68.2%) (גמר ג') |
נבחרת ישראל

באולימפיאדה זו השתתפה נבחרת ישראל שכללה את:
שמעון כגן 10+,3=,3-
יאיר קריידמן 6+,10=,0-
מלכיאל פרץ 4+,7=,3-
עוזי גלר 5+,4=,3-
ישראל גלפר 4+,4=1-
יעקב בליימן 4+,5=,0-
הנבחרת סיימה במקום 13.
להלן התוצאות הקבוצתיות:
מוקדמות
נגד מלטה 0:4 - ניצחון
נגד ארגנטינה 2.5:1.5 - הפסד
נגד סקוטלנד 0.5:3.5 - ניצחון
נגד קובה 2:2 - תיקו
נגד צ'כוסלובקיה 2.5:1.5 - הפסד
נגד נורווגיה 1.5:2.5 - ניצחון
נגד זימבבווה 0.5:3.5 - ניצחון
נגד פורטוגל 0.5:3.5 - ניצחון
נגד סינגפור 1.5:2.5 - ניצחון
גמר ב'
נגד קובה 2:2 - תיקו
נגד שוודיה 1:3 - ניצחון
נגד פינלנד 1.5:2.5 - ניצחון
נגד דנמרק 2:2 - תיקו
נגד הולנד 1:3 - ניצחון
נגד פולין 1.5:2.5 - ניצחון
נגד קולומביה 2.5:1.5 - הפסד
נגד אינדונזיה 1:3 - ניצחון
נגד מונגוליה 1:3 - ניצחון
נגד אוסטריה 2:2 - תיקו
נגד אוסטרליה 1.5:2.5 - ניצחון
אוין אחמד

| --- | --- |

 לידה:  8 ביוני 1990 (בת 34) סטוקהולם, שוודיה 
 מדינה:  שוודיה 
 תקופת הפעילות:  מ-2007 
 בן או בת זוג:  Ardalan Esmaili 
 אתר רשמי
 
אוין אחמד ( בכורדית: ئەڤین ئەحمەد; נולדה 8 ביוני 1990) היא שחקנית וסופרת כורדית - שוודית. היא הייתה מועמדת פעמיים לפרס גולדבאג ("האוסקר השוודי").
ביוגרפיה

אחמד נולדה ב-8 ביוני 1990 בסטוקהולם, שוודיה להורים כורדים. אביה הוא שחקן מסולימאניה בכורדיסטן, עיראק ואמה מעפרין בסוריה. היא גדלה ברובע אקאלה בסטוקהולם בו התגוררה 22 שנים.
קריירה

אחמד למדה באקדמיה לאמנויות דרמטיות בסטוקהולם. היא הופיעה לראשונה על המסך ב-2007 עם עיבוד קולנועי לרומן Ett Öga Rött (עין אדומה) של הסופר ג'ונאס האסן חמירי.
היא זכתה להכרה בשנת 2019 על תפקידיה בסדרה הפוסט-אפוקליפטית הדנית "הגשם" ובדרמת הפשע השוודית "Quicksand".
אחמד זכתה להכרה רחבה יותר בשנת 2021 עם גילומה של ליאה, הדמות הראשית בסדרה המקורית של נטפליקס Snabba Cash (אנ').
ב-2023 כיכבה אחמד בתפקיד הראשי במיני סדרה של נטפליקס "מי את ארין קרטר?". זה תפקידה הראשון בשפה האנגלית. הסדרה עלתה לשידור בנטפליקס בסוף אוגוסט 2023.
חיים אישיים

אחמד מנהלת מערכת יחסים עם השחקן השוודי יליד טהרן, ארדלן אסמעילי, איתו היא מתגוררת בסטוקהולם.
פילמוגרפיה

| שנה | סרט/סדרה | תפקיד | הערות |
| --- | --- | --- | --- |
| 2007 | Ett öga rött (בעין האדומה) | יסמין |  |
| 2014 | עיניים כחולות | יַסמִין | סדרת טלוויזיה |
| 2015 | Beck - Sjukhusmorden | שרה |  |
| 2015 | I nöd eller lust | שָׁלוֹם |  |
| 2017 | Dröm vidare | מירה |  |
| 2017 | Vilken jävla cirkus | אגנס |  |
| 2018 | בנות השמש | בריבן |  |
| 2019 | חוֹל טוֹבְעָנִי | אוין אורק | סדרת טלוויזיה |
| 2019 | Vår tid är nu (המסעדה) | כרמן | סדרת טלוויזיה |
| 2019 | צלצל לאמא! | מגי |  |
| 2019 | הגשם | קירה | סדרת טלוויזיה |
| 2020 | צונאמי | שרה | סדרת טלוויזיה |
| 2021-2022 | Snabba Cash  | ליאה | סדרת טלוויזיה |
| 2023 | מי את ארין קרטר? | ארין קרטר | סדרת טלוויזיה |
| 2024 | מארת הגנבים 2: פנטרה  | TBA |  |
הערות שוליים

↑  Rojkan, Nasrin (4 במאי 2013). "Rising Kurdish Actress Evin Ahmad: My Roles Must Show My Swedish Identity". Rudaw. ארכיון מ-10 בספטמבר 2022. נבדק ב-18 במאי 2021. {{cite web}}:  (עזרה)
↑  Palmer, Katie (10 באוגוסט 2020). "The Rain season 3 cast: Who plays Luna? Meet Cecilia Loffredo". Express. ארכיון מ-23 במאי 2022. נבדק ב-18 במאי 2021. {{cite web}}:  (עזרה)
↑  "Snabba Cash: Who is Evin Ahmad? Get to know the Netflix actress!". HITC (באנגלית בריטית). 2021-04-08. נבדק ב-2023-08-04.
↑  Grey, Tobias (2021-04-14). "'Snabba Cash' Depicts a Sweden Flowing with Money and Blood". The New York Times (באנגלית אמריקאית). ISSN 0362-4331. נבדק ב-2023-08-04.
↑  Goldbart, Max (12 באפריל 2022). "Netflix Sets 'Snabba Cash' Star Evin Ahmad As Lead In 'Palomino', Upcoming Female-Led Action Adventure From 'The Crown' Producer Left Bank". {{cite web}}:  (עזרה)
↑  "Who Is Erin Carter? Trailer: Evin Ahmad And Douglas Henshall Starrer Who Is Erin Carter? Official Trailer | Entertainment - Times of India Videos". The Times of India (באנגלית). נבדק ב-2023-08-04.
↑  "Girls of the Sun - Full Cast and Crew". IMDb. נבדק ב-31 באוגוסט 2023. {{cite web}}:  (עזרה)
1 2  Goldbart, Max (12 באפריל 2022). "Netflix Sets 'Snabba Cash' Star Evin Ahmad As Lead In 'Palomino', Upcoming Female-Led Action Adventure From 'The Crown' Producer Left Bank". Deadline (באנגלית אמריקאית). ארכיון מ-18 באפריל 2022. נבדק ב-25 באוקטובר 2022. {{cite web}}:  (עזרה)
↑  "Snabba Cash Season 2 Trailer (2022) Evin Ahmad, Alexander Abdallah". MSN (בAustralian English). 12 באוגוסט 2022. ארכיון מ-25 באוקטובר 2022. נבדק ב-25 באוקטובר 2022. {{cite web}}:  (עזרה)
↑  Netflix https://www.netflix.com/search?q=erin%20&jbv=81476887
↑  Grobar, Matt (2023-08-01). "Den Of Thieves 2: Pantera Rounds Out Cast With 11 Additions". Deadline Hollywood. נבדק ב-2023-08-01.
| --- | --- |
בקרת זהויות :  BIBSYS: 1615360583691  BnF: cb17821777p (data)  GND: 114463914X  ISNI: 0000 0004 7675 7114  LCCN: nb2018022328  SELIBR: 404651  VIAF: 1902150748996716420007   WorldCat (עם VIAF): 1902150748996716420007
אורי אבן ניר

| --- | --- |
אין תמונה חופשית
 לידה:  רומניה
 תאריך עלייה:  1946
 מדינה:  ישראל 
 השתייכות:   צבא הגנה לישראל
 תקופת הפעילות:  1956–1984 (כ־28 שנים)
 דרגה:   אלוף-משנה
 תפקידים בשירות
 מפקד טייסת ראשוני - בית ספר לטיסה   מפקד טייסת 117   מפקד טייסת 144   מפקד בסיס עציון  נספח צבאי בטאיוואן
 פעולות ומבצעים
   מבצע קדש    מלחמת ששת הימים   מלחמת ההתשה   מלחמת יום הכיפורים   מלחמת לבנון הראשונה
 תפקידים אזרחיים
 מנהל מחוז צפון ברכבת ישראל, מנהל המרכז האולימפי הלאומי לקליעה
 
אורי אבן ניר הוא קצין צה"ל בדימוס בדרגת אלוף-משנה, שירת כטייס קרב בחיל האוויר והוא אלוף הפלות, פיקד על טייסות קרב ועל בסיס עציון.
ביוגרפיה

אבן ניר נולד וגדל ברומניה. בתקופת השואה נרצח אביו והוא ואמו נשלחו למחנה ריכוז בטרנסניסטריה, משם נותק מאמו ונשלח לבוקרשט ולכפר בקרפטים והתאחד עם אמו רק בתום מלחמת העולם השנייה. ביולי 1946 העפיל במסגרת קבוצה של תנועת גורדוניה לארץ ישראל באוניית המעפילים "הגנה". הוא הצטרף לקבוצת השרון וגדל בקיבוץ יפעת עד גיוסו.
ב-1956 התגייס לצה"ל והחל בקורס טיס ב-1958 סיים את הקורס (מס' 25) במגמת קרב. שירת כטייס מיסטר בטייסת 109 ("העמק") וב-1959 ערך את טבילת האש שלו כאשר השתתף כמשימת ליווי לגיחת צילום בסוריה. בהמשך שירת במשך כשנתיים כמדריך בבית הספר לטיסה ובהצבת חירום כטייס בטייסת 117 ("הסילון הראשונה"). ב-1962 היה חלק מקבוצת הטייסים הראשונה בחיל האוויר שעברה הסבה למטוסי המיראז' 3 ונקלטו בטייסת 117. שירת כסמ"ט א' בטייסת 109, טייסת מטוסי מיסטר ,והשתתף בהפצצות בסוריה במסגרת הקרב על המים.
במלחמת ששת הימים שירת כסמ"ט א' בטייסת 117, טייסת מטוסי מיראז'. ביומה הראשון של המלחמה נפצע מפקד הטייסת עמיחי שמואלי ואבן-ניר מילא את מקומו עד תום הקרבות. במהלך המלחמה הפיל מטוס הנטר של חיל האוויר הלבנוני. לאחר המלחמה שירת כמפקד טייסת "ראשוני" בבית הספר לטיסה. באפריל 1969 מונה למפקד טייסת 117 ושירת בתפקיד עד יוני 1972. הוא פיקד על הטייסת במהלך מלחמת ההתשה, רשם במהלכה שלוש הפלות של מטוסי אויב והיה בצוות הטייסים שנבחרו למבצע רימון 20. ב-1972 מונה למפקד ומקים טייסת 144 ("שומרי הערבה"), טייסת מטוסי "נשר". במלחמת יום הכיפורים שימש סגן מפקד בסיס עציון ובהצבת חירום לחם כמוביל מבנה בטייסת 144. במהלך המלחמה הפיל שלושה מטוסים, שני מיג 21 מצריים ומיראז 5 לובי. לאחר המלחמה שימש מפקד זרוע אוויר בבית הספר לפיקוד ומטה.
אבן ניר שירת כמפקד בסיס עציון וכנציג מערכת הביטחון בטאיוואן. ב-1984 השתחרר משירות הקבע והמשיך לשרת במילואים כטייס קרב ומדריך טיסה.
לאחר שחרורו עבד בחברות ייעוץ, הנדסה וניהול פרויקטים. שימש מנהל מחוז צפון ברכבת ישראל ומנהל המרכז האולימפי הלאומי לקליעה.
הערות שוליים

↑  אבינעם מיסניקוב, סיפור הפלת המטוס באתר מרקיע שחקים
1 2  דני שלום, רוח רפאים מעל קהיר חלק א' - חיל האוויר הישראלי במלחמת ההתשה (1967-1970), אוויר - פרסומי תעופה, עמ' 247
Magic: The Gathering

| --- | --- |

משחק מג'יק בפעולה
 כללי
 תאריך הוצאה:  5 באוגוסט 1993 
 סוגה:  משחק קלפי אספנות, משחק בניית חפיסה 
 מספר שחקנים:  2–2
 הוצאה לאור:  מכשפי החוף 
 ארץ מקור:  ארצות הברית 
 שפות:  אנגלית, איטלקית, יפנית, ספרדית, פורטוגזית, גרמנית, סינית, צרפתית, רוסית, קוריאנית 
 magic.wizards.com/en
 
Magic: The gathering (בעברית: קסם: ההתאספות) הוא משחק קלפים שהומצא על ידי פרופ' ריצ'רד גארפילד ושווק על ידי חברת "Wizards of the Coast" לראשונה בשנת 1993. "מג'יק" הוא המשחק הראשון מסוגת המשחקים "משחקי קלפים לאספנים" (CCG - Collectable Card Games). סגנונו של המשחק הוא פנטזיה והוא מכיל בתוכו מגוון יצורים ממיתולוגיות שונות והתייחסויות למעשי קוסמות וכשפים. מג'יק הוא משחק אסטרטגיה הדורש חשיבה, ניסיון ומיומנות, אולם יש בו גם אלמנט מוגבל של מזל, בייחוד על ידי סדר שליפת הקלפים מחפיסה שנטרפה באופן אקראי. המשחק משלב בנוסף למשחקיות גם ממד של אספנות, היות שכלי המשחק, קרי הקלפים, מונים אלפים רבים, ומהווים אטרקציה אספנית. את הקלפים רוכשים בחפיסות אטומות מבלי שהרוכש יידע אילו קלפים רכש, ובכך נוצרת דינמיקה של החלפה בין שחקנים על מנת להגיע ליצירת חפיסת המשחק המיטבית. כמו כן, נוצר שוק משני של חנויות אספנות המוכר קלפים ספציפיים במחירים נקובים בדומה לחנויות בולאים ותחומי אספנות אחרים. שכיחות הקלפים אינה זהה ונחלקת לשכיחים, בלתי-שכיחים, נדירים ואגדיים, אך שכיחות הקלפים אינה נמצאת בקשר ישיר לערכם המשחקי.
כיום, משחקים במג'יק כ-20 מיליון שחקנים במעל ל-70 ארצות.
מהדורות וצורות משחק שונות

בערך אחת לרבעון יוצאת מהדורה חדשה (באנגלית: Set).
בעבר כל שלוש או ארבע מהדורות היו מחוברות ביניהן עם רעיון עלילתי מסוים ונקראו "Block", אך כיום המהדורות מחולקות כך בצורה בלתי רשמית.
המהדורה הראשונה מכל בלוק היא בעלת מספר הקלפים הגדול ביותר, והשתיים אחריה קטנות יותר והן ממשיכות את העלילה של המהדורה הראשונה.
בנוסף למהדורות החדשות היוצאות פעם בשלושה-ארבעה חודשים, ישנה מהדורת ליבה (Core Set) שמתחדשת אחת לשנה בערך, בה הודפסו קלפים בסיסיים כדי להגדיל את אספקתם, והיא נקראה עד שנת 2010 "Edition". בהמשך השם התחלף לשמות מהצורה M10, M11 וכיוצא בזאת. בשנת 2015 יצאה מהדורת הליבה Magic Origins, והיא הייתה האחרונה שיצאה עד M19.
טורנירים

ישנם שני סוגי טורנירים עיקריים: טורניר "בנוי" (Construted), וטורניר "מוגבל" (Limited).
בטורניר בנוי מכינים השחקנים את חבילות המשחק שלהם בבית ומגיעים איתן ביום הטורניר מוכנות מראש. על החבילות להיות מורכבות מלפחות 60 קלפים, ולא יותר מ-4 עותקים מאותו הקלף.
לעומתו, בטורניר מוגבל, השחקנים בונים חבילות משחק בעלות לפחות 40 קלפים מקלפים אותם הם קיבלו במהלך התחרות כשאין הגבלה על כמות העותקים של קלף מסוים בחבילה. קיימים שני סוגי תחרויות מוגבלות: דראפט וסילד (Draft and Sealed). בסילד, כל שחקן מקבל מספר חבילות של קלפים אקראיים ובונה מהקלפים בהן חפיסה. בדראפט, שמונה שחקנים יושבים מסביב לשולחן, כל אחד פותח חפיסה אקראית אחת, בוחר ממנה קלף אחד ומעביר את השאר לשחקן מימינו. לאחר מכן הוא מקבל קלפים מהשחקן שלשמאלו, בוחר קלף ומעביר ימינה. לאחר שכל השחקנים קיבלו חמישה-עשר קלפים, מבצעים את התהליך שוב כשהפעם מעבירים שמאלה. לאחר מכן שוב ימינה ומ-45 הקלפים שמקבלים כל שחקן בונה חפיסה.
פורמט פופולרי מאוד שבו משחקים שחקנים בסוג הבנוי נקרא Standard. זהו פורמט בנוי בו חוקיים כל הקלפים שיצאו בסטים בהם הודפסו קלפים חדשים בשנתיים האחרונות. פורמט מאוד פופולרי נוסף הוא Modern, שהוא פורמט בו מותר לשחק את כל הקלפים החל מהסט Mirrodin 
בנוסף, קיימים פורמטים נוספים -  Legacy - פורמט המשתמש בקלפים מכל המהדורות, חוץ מקלפים מיוחדים האסורים לשימוש. ו-Vintage - פורמט המשתמש בכל הקלפים, למעט רשימה מצומצמת של קלפים האסורים לשימוש. ההבדל בין וינטג' ולגאסי הוא שבוינטג' הקלפים היחידים שאסורים לשימוש הם קלפים שחוקי המשחק היום לא תומכים בהם בעוד שבלגסי ישנם קלפים שאסורים לשימוש בגלל השפעתם על הפורמט.
ניתן לבצע משחקי מג'יק רבי משתתפים:
משחק הכולל שלושה משתתפים, התוקפים אחד את השני והאחרון שנשאר מנצח.
ישנן שלוש גרסאות למשחק מג'יק הכולל 4 משתתפים: משחק זוגות אחד נקרא "Two Headed Giant" או "ענק דו-ראשי", שבו יש שתי קבוצות המונות שני שחקנים כל אחת, החולקים כמות חיים משותפת של 30 נקודות חיים. השחקנים אינם רשאים להשתמש בקלפי אדמות (Lands) אחד של השני על מנת להטיל כישופים שלהם עצמם. גרסה נוספת היא כאשר לכל אחד מן הזוג יש כ-20 נקודות חיים, ועל פני השטח כל שחקן מתנהל בנפרד. אם אחד מן השחקנים מפסיד, השחקן השני ממשיך לשחק לבד. המשחק נגמר כאשר רק אחד נשאר. גרסה שלישית משוחקת בפורמט בלתי תחרותי מאוד פופולרי בשם Commander. זהו פורמט שהקהילה של המשחק המציאה (ולא הגיע מ-Wizards of the Coast, החברה שמפתחת את Magic) בו כל שחקן מתחיל עם 40 חיים ומשחק דק עם 100 קלפים שכולם שונים מזה (כש-basic Lands הם היוצאים מן הכלל היחידים). בדרך כלל משחקים את המשחק ארבעה שחקנים ויש מספר חוקים מיוחדים נוספים לפורמט.
כמו כן ישנם מספר סוגי טורנירים משני המיונים, לדוגמה טורניר סטנדרט: טורניר שבו משחקים רק בעזרת קלפים מן המהדורות המשוחקות באותן שנים.
קיימות מספר תחרויות גדולות בהן אנשים משחקים את המשחק ברמה גבוהה מאוד ולעיתים קרובות הפרסים במקומות הראשונים מגיעים לעשרות אלפי דולרים. התחרויות הגדולות הן Grand Prix (מבוטא: "גראנד פרי"), תחרות בה כל אחד יכול להשתתף בעלות של כמה עשרות דולרים. גראנד פריז בכל הפורמטים התחרותיים מלבד וינטג'. פרו טור היא תחרות בין לאומית שיכולים להשתתף בה רק מי שמקבל הזמנה. הפרס למקום הראשון הוא 50,000$, וכרטיס הטיסה ממומן על ידי Wizards of the Coast. תחרויות בין לאומיות נוספות הן אליפות העולם וגביע העולם במג'יק. לאליפות העולם מוזמנים 24 השחקנים עם ההצלחה הכי גבוהה בשנה האחרונה, בעוד לגביע העולם מוזמנות קבוצות המייצגות מדינות. בשנת 2018 שיחקו בגביע העולם 74 קבוצות.
חוקי המשחק

במשחק הבסיסי משתתפים שני שחקנים, לכל אחד חבילת קלפים משלו אשר מעורבבת בתחילת המשחק. מספר הקלפים המינימלי בחבילה הוא 60 קלפים, וכמו כן, ישנן הגבלות מסוימות הנוגעות לסוג וכמות הקלפים הספציפיים, שלפיהן ניתן לשים רק 4 מכל קלף בעל אותו שם.
כל שחקן מתחיל את המשחק עם 20 נקודות חיים (במשחקי זוגות מתחילים עם 30) ושבעה קלפים אותם שלף מהחבילה שלו.
שחקן מנצח אם מתקיים אחד מהתנאים הבאים:
מספר נקודות החיים של היריב הוא 0 או פחות נקודות חיים.
חבילת היריב ריקה מקלפים והוא צריך לשלוף קלף/ים מהחבילה.
הוטל קסם/הופעלה יכולת המוביל/ה לניצחון מיידי של השחקן או קסם/יכולת שגורם/ת להפסד של השחקן האחרון שמתמודד מולו. מטרות אלו מושגת באמצעות הטלת קסמים, המיוצגים על ידי קלפי המשחק.
שחקן מקבל 10 נקודות רעל (Poison Counters).
השחקן היריב מכריז שאין ביכולתו לנצח ונכנע
לכל קסם שאותו מבקש שחקן להטיל יש מחיר הנמדד בכמות המאנה (אנרגיה קסומה המשמשת להטלת לחשים) שיש להשתמש בה להטלתו. מאנה מיוצרת בעזרת קלפי אדמות (Lands), אשר הבסיסיות מהן: לבנה (plains), אדומה (mountain), ירוקה (forest), כחולה (island), שחורה (swamp) וחסר צבע (colorless) - בהתאם לצבעי המאנה השונים. לסוג האחרון, חסר צבע, יצאו קלפי אדמות בסיסיים רק בסט אחד (OGW) ונקראו Wastes.

יש סימון מחיר המורכב מכמה צבעים(באותו עיגול) שהשחקן יכול לבחור מאיזה צבע מביניהם תהיה המאנה.
סוגי קלפים > אדמות (Lands)

המשאב הבסיסי של השחקן. אדמות מייצרות מאנה (Mana) - אנרגיית הקסמים, שבעזרתה ניתן לשחק קלפים. בכל תור שחקן יכול להוריד לא יותר מקלף אדמה אחד מידו אל שולחן המשחק (ישנם קלפים שמשנים את המגבלה הזו).
סוגי קלפים > יצורים (Creatures)

קלפי יצורים שזומנו על ידי שחקן מסוגלים לתקוף את השחקן היריב, להגן מפני התקפות של יצורי היריב, או להשתמש ביכולותיהם המיוחדות.
סוגי קלפים > חפצים (Artifacts)

קלפים שמייצגים כלים, לרוב כלי נשק, אוצרות וחפצים אחרים. ישנם 3 סוגי כלים:
ציוד (Equipments), היוצרים אפקטים המשפיעים על קלף קבוע אליו הם מתחברים (equip) כשמשלמים מחיר מאנה. כשהיצור עליו הם נמצאים מת, הם נשארים במשחק אך כדי לחברם ליצור אחר השחקן ייאלץ להשתמש במאנה כפי הנקוב על הקלף. השחקן יוכל להעביר ציוד ליצור אחר גם מיצור חי (גם זה תמורת מאנה).
חפצים (תת סוג) (artifacts), המשפיעים על המשחק ביכולותיהם המיוחדות.
יצור-חפץ (Artifact Creatures) - יצורים שהם בדרך כלל חסרי צבע.
בעוד שאר הקלפים מאופיינים על ידי צבע או מספר צבעים, כלים הם בדרך כלל חסרי צבע ולכן מאפשרים שימוש במאנה מכל צבע על מנת להטיל אותם.
סוגי קלפים > כישוף (Enchantments)

כישופים משפיעים על סביבת המשחק או על קלף קבוע ספציפי. כישופים מחולקים לארבעה סוגים:
כישוף (תת סוג) (Enchantments) - נשאר על הלוח ומחולל אפקט או אפקטים ספציפיים על כלל המשחק.
הילה (Enchantments Aura) - משוחק על קלף קבוע ספציפי. מתי שהקלף הקבוע הנ"ל עוזב את לוח המשחק, ההילה הולכת לבית הקברות, אלא אם יש קלף שמורה אחרת.
קללה (Enchantments Curse) - משוחק על שחקן מסוים. כמו בהילה, כשהשחקן מפסיד הקללה הולכת לבית הקברות, שוב - אלא אם הקלף מורה אחרת.
סאגה (Enchantment Saga) - כישוף בעל מספר שלבים. כאשר הקלף נכנס אל הלוח מתרחש האפקט של השלב הראשון, ולאחר מכן כל שלב בתורו מיד אחרי שלב שליפת הקלפים. כל פעם ששלב קורה הוא עושה מה שמצוין בתיבת הטקסט המשויכת לו. לאחר השלב השלישי הקלף הולך לבית הקברות. סוג הקלף הזה נוסף למשחק בסט Dominaria משנת 2018 וחזר עד כה בסטים Theros: Beyond Death משנת 2020 ו-Kaldheim משנת 2021.
סוגי קלפים > לחשים

מפעילים אפקט מסוים ונזרקים לאחר מכן לבית הקברות (דהיינו אינם קבועים). מחולקים לשני סוגים:
לחש (תת סוג) (sorcery) - משוחקים רק בשלבים לפני הקרב ואחרי הקרב בתור השחקן שרוצה לשחק את הלחש.
מיידי (instant) - משוחקים לפי הצורך, אפילו בתגובה לפעולות של שחקן יריב.
סוגי קלפים > מהלכי ממדים (Planeswalkers)

קלפי Planeswalker מייצגים קוסמים נוספים שמסייעים לשחקנים בשדה הקרב. לכל מהלכי הממדים נקודות נאמנות (Loyalty Counters) המסמנות גם את נאמנותם לשחקן וגם את יכולת הקסם שלהם. ניתן להפעיל את יכולותיהם באמצעות תשלום של מספר שלילי או חיובי של נקודות נאמנות. לאחר שנגמרות הנקודות למהלכי הממדים, הם "עוזבים" אותך והולכים לבית הקברות.
שימוש בקלפים קבועים - Tap ו-Untap

לחלק מהקלפים הקבועים יש יכולות שניתן להפעיל במהלך התור. חלק מהיכולות דורשות תשלום מאנה, וחלקן דורשות את העברת הקלף למצב שמסמן שהשתמשו בו: מצב "טאפ" (tap, לא פעיל-בדרך כלל אחרי שימוש אך לפעמים כתוצאה מכישוף), במצב זה, הקלף שוכב, ולא ניתן לבצע לו טאפ שוב מבלי לבצע לו קודם "אנטאפ" (untap, העברה למצב פעל-בדרך כלל כחלק מתחילת התור), המסובב אותו בחזרה למצב הרגיל (עומד).
מהלך התור

תורו של כל שחקן מחולק לשבעה חלקים:
Untap - בשלב הזה הקלפים בשליטת השחקן שזה תורו עוברים ממצב tap למצב untap, אלא אם כן אפקט גורם לכך שהקלפים הללו לא יחזרו למצב untap.
Upkeep - ישנם קלפים אשר בשלב זה מופעלות יכולות מיוחדות להם. אי אפשר להטיל לחשים רגילים בחלק זה של התור.
Draw - שלב השליפה, בו השחקן שולף קלף מהחבילה שלו.
Main Phase - שלב זה הוא "שלב ראשי 1", אשר בו השחקן רשאי להטיל לחשים ולשחק אדמות.
Combat - שלב הקרב אשר פרטיו מופיעים בהמשך.
Main Phase - "שלב ראשי 2" הזהה לשלב הראשי הראשון.
End of Turn - שלב סיום התור. בשלב זה נעלם כל הנזק מהיצורים, וקסמים ויכולות שמתקיימים עד סוף התור מפסיקים להתקיים. לאחר מכן, אם השחקן מחזיק יותר מ-7 קלפים, עליו להעביר קלפים לבית הקברות שלו עד שיוותרו 7 קלפים בידו.